ԽՍՀՄ ժուռնալիստների միություն

ԽՍՀՄ ժուռնալիստների միություն (), զանգվածային լրատվության միջոցների աշխատողների կամավոր ստեղծագործական խոշորագույն միավորում նախկին Խորհրդային Սոցիալիստական Հանրապետությունների Միությունում, որը ստեղծվել է 1959 թվականին Ալեքսեյ Աջուբեյի նախաձեռնությամբ։ 1976 թվականի սկզբում այնտեղ հաշվառված էին շուրջ վաթսուն հազար անդամներ։ Կանոնադրության համաձայն, ԽՍՀՄ ԺՄ-ը համարվում էր  կամավորական կազմակերպություն, որի գլխավոր նպատակն է «նպաստել լրագրողների ակտիվ մասնակցությանը կոմունիստական շինարարությանը,  օժանդակել նրանց գաղափարա-տեսական և պրոֆեսիոնալ  վարպետության մակարդակի բարձրացմանը»։

Խորհրդային Սոցիալիստական Հանրապետությունների Միության ժուռնալիստների միություն կարող էին ընդունվել լրագրողներ, նկարիչներ և լուսանկարիչներ և այլ մասնագիտությունների տեր մարդիկ, որոնք ուղղակիորեն կապված էին լրագրության հետ` աշխատելով իրենց մասնագիտությամբ հեռուստատեսությունում, ռադիոյում կամ մամուլում ոչ պակաս երեք տարի, իրենց աշխատանքում դրսևորելով բարձր պրոֆեսիոնալիզմ։ ԽՍՀՄ ԺՄ-ի բարձրագույն ղեկավար օրգանը համարվում է ժուռնալիստների համագումարը։ Հինգ տարին մեկ տեղի ունեցող այդ համագումարներում ընտրվում է Խորհրդային Միության ժուռնալիստների միության վարչություն, որը ղեկավարում է կազմակերպության գործունեությունը նստաշրջանների միջև ընկած ժամանակահատվածում, կազմակերպական և ստեղծագործական բաղադրիչը դրված է ժուռնալիստների միության քարտուղարության վրա։ Ինչպես Խորհրդային միության Կոմունիստական կուսակցությունը, այնպես էլ ԽՍՀՄ ԺՄ-ն կառուցվել է տերիտորիալ սկզբունքի հիման վրա, Խորհրդային սոցիալիստական Հանրապետություններում ստեղծվում էին իրենց ժուռնալիստների միությունները, որոնք իրենց մեջ ընդգրկում էին երկրամասային, մարզային և քաղաքային միությունները, որոնք էլ իրենց հերթին  ընդգրկում էին սկզբնական կազմակերպությունները։ Խոշորագույն հանրապետական կազմակերպություններ էին համարվում ՌՍՖՍՀ ժուռնալիստների միությունը և ՈւԽՍՀ  ժուռնալիստների միությունը։ ԽՍՀՄ ժուռնալիստների միությունը հրատարակում էր մի քանի սեփական պարբերական տպագրական հրատարակություններ, մասնավորապես, «Ժուռնալիստ», «Խորհրդային լուսանկարչություն», «Տեղեկատվական պարբերական», «Արտերկրում» և «Դեմոկրատական ժուռնալիստ»։ Վերջինս համարվում էր ժուռնալիստների Միջազգային կազմակերպության ամբիոն, որ անդամ էր համարվում ԽՍՀՄ ԺՄ-ն։ Առավել աչքի ընկած ժուռնալիստներին միությունը խրախուսում էր մրցանակներով։

Ժուռնալիստների միության կենտրոնական վարչության գլխամասը գտնվում էր ԽՍՀՄ մայրաքաղաք Մոսկվայում` ժուռնալիստների կենտրոնական տանը։

ԽՍՀՄ ժուռնալիստների միությունը դադարեցրեց իր գործունեությունը ԽՍՀՄ-ի փլուզման հետ, սակայն հանրապետական ստորաբաժանումների մեծամասնությունը, նոր պետությունների ստեղծման հետ վերափոխվեցին ազգային կառույցների, ինչպես օրինակ Ռուսաստանի ժուռնալիստների միությունը։

Ծանոթագրություններ 

ԽՍՀՄ ստեղծագործական միություններ
Լրագրություն
1959 հիմնադրումներ
Լրագրողական ընկերություններ
Ստեղծագործական միություններ
1991 կազմալուծված կազմակերպություններ
ԽՍՀՄ հասարակական կազմակերպություններ